Nimeni on Dingo

Nimeni on Dingo on suomalaisen rock-yhtye Dingon debyyttialbumi, joka julkaistiin huhtikuussa 1984. Se oli yhtyeen läpimurtolevy ja sitä on myyty yli 108 500 kappaletta. Albumin tunnetuimpia kappaleita ovat muun muassa ”Levoton Tuhkimo”, ”Sinä ja minä”, ”Pistoolisankari” ja ”Lähetyssaarnaaja”. Albumi ei kuitenkaan sisällä samannimistä kappaletta, joka julkaistiin myöhemmin ”Autiotalo”-singlen b-puolena. == Taustaa ja äänitykset == Dingo oli saanut edellisenä vuonna levytyssopimuksen Finnlevyn kanssa. Yhtye osallistui tammikuussa 1984 ensisinglellään ”Sinä ja minä” Levyraatiin ja voitti sen.> Valtaosa albumin materiaalista oli olemassa jo ennen äänitysten alkua.Kunnian päivät 1983–1986 -kokoelman kansiliite, s. 24. Vaikka Dingo oli saanut levytyssopimuksen Hölmöläisten laiva -nimisen demon ansiosta, kyseiseltä demolta debyyttialbumille kappaleista päätyi vain ”Aino”.Kunnian päivät 1983–1986 -kokoelman kansiliite, s. 16 Yhtyeen varhaisimmilla demokappaleilla oli mukana myös saksofoni, joka otettiin pois levytetyistä versioista tuottaja Pave Maijasen määräyksestä. Hän halusi kappaleille mukaan myös sähkörummut.Kunnian päivät 1983–1986 -kokoelmalevyn kansiliite, s. 15 Albumi äänitettiin alkuvuonna 1984 Takomo-studioilla Helsingissä. == Kansitaide == Albumin kansikuvan on ottanut Stefan Bremer Helsingin Sörnäisissä vuonna 1984. == Vastaanotto == Albumi menestyi loistavasti ja kohosi Suomen virallisen listan listaykköseksi ja pysyi neljän viikon ajan listojen kärjessä. Levy pysyi Suomen virallisella listalla yhteensä 58 viikon ajan. Albumi saavutti kulta- ja platinalevyrajat vuonna 1984 ja seuraavana vuonna tuplaplatinarajan. Levyä on myyty yhteensä 108 591 kappaletta ja on täten Suomen kaikkien aikojen 50. myydyin kotimainen albumi sekä Dingon toisiksi myydyin levy heti Kerjäläisten valtakunnan jälkeen. == Painokset == Albumi julkaistiin Finnlevyn LP-levynä ja C-kasettina kahteen otteeseen vuonna 1984, toinen painos C-kasetista Fazer Finnlevyn toimesta. Albumi julkaistiin CD-levynä ensimmäistä kertaa vuonna 1994. Vuonna 2012 Warner Music Finland julkaisi albumista remasteroidun CD-painoksen. Vuoden 2012 painos ei sisällä albumin päätöskappaletta ”Jokainen aamu”. Syyskuussa 2020 Levykauppa Äx julkaisi omalla Lipposen Levy ja Kasetti -levymerkillään uuden, 250 kappaleen käsin numeroidun, rajoitetun vinyylipainoksen. Vuonna 2022 julkaistiin 200 kappaleen rajoitettu CD-painos Lipposen Levyn ja Kasetin levittämänä. Albumin täyttäessä 40 vuotta vuonna 2024 ilmoitettiin, että albumista julkaistaan uusi, tuhannen kappaleen rajoitettu painos neon-keltaisella vinyylillä 3. toukokuuta. == Kappaleet == Kaikki kappaleet on säveltänyt ja sanoittanut Neumann ja sovittanut J. Virta, ellei toisin mainita. === A-puoli === # # # # # === B-puoli === # * # # # # # ** Lähde: (*) Kosketinsoitinriffin sovitus. (**) Ei vuoden 2012 CD-painoksella. Vuoden 2022 CD-painoksen mukaan kappaleiden 1, 3-5 ja 8 sovittaneet Pave Maijanen ja Jonttu Virta ja kappaleen 11 sovittanut Maijanen. == Kokoonpano == === Dingo === * (Jarkko) Eve – bassokitara & laulu * (Pertti ”Nipa”) Neumann – laulu, kitara & lyömäsoittimet * Juha ”Keijo Q” Seittonen – Simmons-rummut * Pete Nuotio – kosketinsoittimet * Jonttu Virta – kitara Lähde: === Tuotanto === * Pave Maijanen – tuottaja * Dan Tigerstedt – äänitys ja miksaus (maaliskuussa 1984, Takomo-studiot) * Stefan Bremer – kannen valokuvat * Markus Heikkerö – logo ja kannen suunnittelu * Pauli Saastamoinen - vuoden 1994 CD-painoksen masterointi (Finnvox-studiot, 1994) * Diginord – vuoden 2020 LP-painoksen vinyylimasterointi * Joona Lukala / Noise for Fiction – vuoden 2022 CD-painoksen masterointi * Ville Angervuori – vuoden 2022 CD-painoksen taitto Lähde: == Lähteet == Luokka:Vuoden 1984 esikoisalbumit Luokka:Dingon albumit Luokka:Pave Maijasen tuottamat albumit